RETTENS DOM (Tredje Afdeling)

11. februar 1999

Sag T-200/97

Carmen Jiménez

mod

Harmoniseringskontoret for det Indre Marked (Varemærker og Mønstre)

»Tjenestemænd — udvælgelsesprøve — optagelse på en egnethedsliste — proceduremangel — det principielle forbud mod forskelsbehandling — åbenbart urigtigt skøn«

Fuldstændig gengivelse på fransk II-73

Angående:

Påstand om annullation af den afgørelse, som den 30. oktober 1996 blev truffet af bedømmelsesudvalget under Harmoniseringskontoret for det Indre Marked (Varemærker og Mønstre) om ikke at opføre sagsøgeren på den liste, der blev oprettet i forbindelse med »udvælgelsesprøve med henblik på oprettelse af en liste over egnede ansøgere til midlertidig ansættelse (m/k) i kategori C (reference AT/C)«.

Udfald:

Annullation af den afgørelse, som den 30. oktober 96 blev truffet af bedømmelsesudvalget under Harmoniseringskontoret for det Indre Marked (Varemærker og Mønstre) om ikke at opføre sagsøgeren på den liste, der blev oprettet i forbindelse med »udvælgelsesprøve med henblik på oprettelse af en liste over egnede ansøgere til midlertidig ansættelse (m/k) i kategori C (reference AT/C)«. Harmoniseringskontoret for det Indre Marked (Varemærker og Mønstre) pålagt sagsomkostningerne.

Sammendrag

»Tjenestemænd – udvælgelsesprøve – undersøgelse af ansøgningerne – udvælgelseskomiteens skøn – judiciel kontrol – ligebehandling af ansøgerne – mangler – omvendt formodning for procedurens gyldighed«

Udvælgelseskomiteer har ved bedømmelsen afprøver et vidt skøn. Skønsbeføjelsen, der skal udøves på grundlag af objektive kriterier, er imidlertid ikke unddraget den judicielle kontrol, som skal gøre det muligt at fastslå, om skønsudøvelsen er behæftet med en åbenbar fejl eller med magtfordrejning, eller om grænserne for skønsbeføjelsen åbenbart er blevet overskredet.

Institutionerne er desuden pligtige at overholde de procedurer, de frivilligt har indført internt, idet en manglende overholdelse ville skade ligebehandlingsprincippet, der er et grundlæggende princip ved afholdelsen af en udvælgelsesprøve.

Retten er ikke i stand til at bedømme, om en udvælgelseskomite har udøvet sit skøn på grundlag af objektive kriterier, når der ikke foreligger en begrundet rapport fra denne — fastsat i forbindelse med en procedure til udvælgelse af midlertidigt ansatte, med en liste over de stillede spørgsmål og angivelse af den af hver enkelt ansøger opnåede karakter — som skal sætte ansættelsesmyndigheden i stand til at anvende sin valgfrihed korrekt.

Der vendes om på formodningen om udvælgelsesprocedurens gyldighed, når de omstændigheder, hvorunder proceduren har rundet sted, og manglerne ved denne, samt de modstridende forklaringer afgivet af det organ, som har tilrettelagt proceduren, for at begrunde et afslag til en ansøger, i det hele frembyder lige så talrige som vægtige indicier for, at bedømmelsesudvalget har udøvet et ulovligt skøn. Under disse omstændigheder påhviler det organet at bevise, at de nævnte mangler ikke har fordrejet udvælgelsesprøvens endelige resultat ved at diskriminere den forbigående ansøger.

(jf. præmis 40, 41, 42, 45, 54 og 55)

Henvisning til: Domstolen, 30. januar 1974, sag 148/73, Louwage mod Kommissionen, Sml. s. 81, præmis 12; Domstolen, 21. april 1983, sag 282/81, Ragusa mod Kommissionen, Sml. s. 1245, præmis 18; Domstolen, 14. juli 1983, sag 144/82, Detti mod Domstolen, Sml. s. 24, præmis 27 og 28; Domstolen, 16. juni 1987, sag 40/86, Kolivas mod Kommissionen, Sml. s. 2643, præmis 11; Domstolen, 13. juli 1989, forenede sager 361/87 og 362/87, Caturla-Poch og de la Fuente Pascual mod Parlamentet, Sml. s. 2471, præmis 24; Retten, 28. januar 1992, sag T-45/90, Speybrouckmod Parlamentet, Sml. II, s. 33, præmis 69; Retten, 28. marts 1996, sag T-60/92, Noonan mod Kommissionen, Sml. II, s. 5, præmis 32; Retten, 19. november 1996, sag T-272/94, Brûlant mod Parlamentet, Sml. Pers. II, s. 1397, præmis 45.